open-index/open-wikipedia-markdown huggingface dataset:
וילמוש קומלוש

**וילמוש קומלוש** (במקור **קליין**, בהונגרית: **Komlós Vilmos**; שולה, 29 בינואר 1893 – בודפשט, 27 בפברואר 1959) היה שחקן יהודי-הונגרי. אחת הדמויות הקלאסיות של מערכוניו של לאסלו ודנאי בשם האצ'ק ושאיו שהוצגו ביחד עם ינה הרצג במשך כמעט שלושה עשורים.

## ביוגרפיה
וילמוש קליין נולד במשפחה יהודית כבנם של יוז'ף קליין, בעל בית מרזח ושל רגינה מייסנר. הוא פגש את בלה שאלאמון בהופעה של להקת חובבים ושאלאמון עודד אותו להצטרף לקבוצה. קומלוש היה תלמיד בית הספר למשחק של סידי ראקושי ואז בגיל תשע עשרה כבר היה בחוזה בסובוטיצה. ארבע שנים מאוחר יותר, בפץ' ואחר כך בתיאטרון האופרטה של בודפשט. הוא עבד גם כמנהל בנק תקופה קצרה. תחנתו האחרונה בעיר שדה הייתה בעיר בקשצ'בה. לאחר מכן, היה חבר בכמה במות קברט מרכזיות בבודפשט כמו: "במת בולוואר טרז" (Terézkörúti Színpad), "קברט פודיום" (Pódium Kabaré), "וריאטה קמרי" (Játékszín (Budapest)) "קומדיה". בשנת 1934 העבר למשך שנה לתיאטרון קיראי שלא היה תיאטרון קומדיה.

אין בקורותיו נתונים בתקופת השואה, וקרוב לוודאי לא הופיע באף תיאטרון בשל יהדותו. לאחר 1945 הגיע שוב לקברט פודיום, ואחריו "ורייטה העם". בשנת 1951 חתם חוזה בתיאטרון הבמה העליזה שזה עתה הוקם. גם הופעתו האחרונה הייתה שם - עבור אלה מתחת לגיל 120 - ב-19 בינואר 1959 ביחד עם שחקנים ידועי שם מהשורה הראשונה כמו ינה הרצג, בלה שאלאמון, לאסלו קזל, יוז'ף מארקוש (אלפונזו), אישטוואן רוז'וש, הדי ז'ולנאי ודורוטיה גצי.

אשתו הייתה השחקנית אירמה פינטר, לה נישא בשנת 1916 בסובוטיצה. ילדיו -יוצי קומלוש ואנדראש קומלוש - המשיכו במקצוע המשחק.

ספר זיכרונו העליז הופיע בשנת 1940 בהוצאת קלאס בשם "איפה היה, איפה לא היה ....".

בשנת 1982, יצאו על תקליט אחד עשר מערכונים שלו מתוך האצ'ק ושאיו שנכתבו במקור על ידי לאסלו ודנאי.

את הפופולריות הנצחית של וילמוש קומלוש ניתן לייחס לדמותו של שאיו, שהכה בשולחן השיש בבית קפה כדמות של שחקן אופי מעולה.

## מתפקידיו
### בתיאטרון
מספר הופעותיו בהצגות בכורה שנרשמו במאגר התיאטרון (1946–): **33**

* Eugène Labiche: Florentini kalap (Dalabert) המגבעת מפירנצה
* Alekszandra Brustein: Tamás bátya kunyhója (Gordon) אוהל הדוד טום
* Goetz: Erényes otthon (Tiszteletes)
* Molière:
** Urhatnám polgár (Jourdain)
** Képzelt beteg (Argan) החולה המדומה
* Fejér István–Csizmarek Mátyás: Bukfenc (A papa)


### בסרטים




## לקריאה נוספת
* לקסיקון תיאטרון הונגרי
* מאגר התיאטרון. המוזיאון הלאומי והמכון להיסטוריה של התיאטרון
* עורך לקסיקון הומור: מיקלוש קפושי 

## קישורים חיצוניים

## הערות שוליים




קטגוריה:ניצולי השואה: הונגריה
קטגוריה:שחקני תיאטרון יהודים הונגרים
קטגוריה:שחקני קולנוע וטלוויזיה יהודים הונגרים
קטגוריה:הונגרים שנולדו ב-1893
קטגוריה:הונגרים שנפטרו ב-1959
Astronomia

**Astronomia** הוא סינגל של מוזיקאי ה-EDM הרוסי טוני איגי , שיצא לאור ב-13 במרץ 2010. הסינגל זכה לפופולריות בשנת 2020, בעת מגפת הקורונה, בשל ממים אינטרנטיים רבים.

## וידאו קליפ
הווידאו קליפ הרשמי של הסינגל פורסם ביוטיוב ב-21 בדצמבר 2015, ולאחר מכן נמחק ופורסם מחדש ב-9 בפברואר 2018. בקליפ נראה גבר המחופש לחייזר חוטף ילד.

## רמיקס
ב-9 ביולי 2014, פורסם רמיקס רשמי לסינגל בשיתוף צמד התקליטנים ההולנדי וייסטון  באתר יוטיוב, שפורסם לאחר מכן גם בפלטפורמות הזרמות המוזיקה בספטמבר 2016.

## הצלחה
השיר זכה לפופולריות הראשונית שלו בשנת 2016, שנתיים לאחר שיצא הרמיקס של השיר. בפברואר 2020, במהלך מגפת הקורונה, זכה השיר לפופולריות מחודשת עקב שימוש בו במם אינטרנט בשם "Dancing Pallbearers" , המציג קבוצת גנאים המחזיקים ארון מתים ורוקדים לצלילי השיר. בעקבות זאת, הגיע הסינגל למצעדי מוזיקה שונים, בהם מצעדי המוזיקה של ולוניה, צרפת, גרמניה ואיטליה, וכן להצלחה בפלטפורמת שיתוף הווידאו טיקטוק, בה נעשו מיליוני סרטונים המשתמשים בשיר, ובאתר יוטיוב, בו זכה לכ-40 מיליון צפיות תוך מספר שבועות.

נכון לנובמבר 2022, הרמיקס לשיר זכה ל-296 מיליון השמעות ברשת הזרמת המדיה ספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2014
קטגוריה:סינגלים מ-2014
קטגוריה:שירים באנגלית
קטגוריה:שירי מוזיקת דאנס אלקטרונית
קטגוריה:מוזיקה: תופעות אינטרנט
ויל-או'-דה-ויספ

שמאל|ממוזער|ציור שמן משנת 1882 של ויל-או'-דה-ויספ, מאת ארנולד בוקלין.
על פי הפולקלור, **ויל-או'-דה-ויספ** או **ויל-או-ויס** (באנגלית: **will-o'-the-wisp**; "ויל נושא אבוקת הקש") הוא אור רפאים אטמוספירי שנצפה על ידי מטיילים בלילה, במיוחד מעל מקומות כמו ביצת כבול, ביצה או ביצת עשב. התופעה ידועה באמונות העממית האנגלית, בפולקלור האנגלי ובחלק גדול מהפולקלור האירופי, לו יש מגוון שמות כמו: "ג'ק-או-לנטרן", "פנס נזיר", "הינקיפאנק" ו"פנס האבי".

יש שאומרים שהדבר מטעה מטיילים בכך שהוא דומה למנורה או פנס; הדבר יוצר הטעייה שגורמת למטיילים להתבלבל בדרך. בספרות, ויל-או'-דה-ויספ מתייחס באופן מטפורי לתקוות שווא שכן, המטייל חושב שמדובר באור שנועד להדריך אותו לאן ללכת, בעוד האור לא באמת קיים ומוביל אותו אל הלא נודע ולפעמים לתוך סכנות.

ויל-או'-דה-ויספ מופיע בסיפורי עם ובאגדות מסורתיות של מדינות ותרבויות רבות.

## אטימולוגיה
המונח מגיע מהמילה "wisp", אבוקת קש. בנוסף, יש קשר ישיר גם לג'ק-או-לנטרן; עששית העשויה מדלעת או לפת שרוקנו מתוכנם, כאשר פרצוף מפחיד נחתך בצידן האחד ונר דולק מאיר בתוכם.

בארצות הברית, התופעה מכונה לעיתים קרובות כ"אורות אימה", "אורות רפאים" או "כדורים" (הכוונה לגלגל העין). הדבר נהגה על ידי פולקלוריסטים וחובבי פאראנורמלים.

## הסברים טבעיים
במדע המודרני מקובל באופן כללי שוויל-או'-דה-ויספ (ignis fatuus) נגרם על ידי חמצון של פוספין (PH3), דיפוספאן (P2H4) ומתאן (CH4). תרכובות זו, שמיוצרות על ידי ריקבון אורגני, עלולה לגרום לפליטת פוטונים. מכיוון שתערובות פוספין ודיפוספאן מתלקחות באופן טבעי במגע עם החמצן באוויר, יש צורך בכמויות קטנות ממנו כדי להצית את המתאן, שביחד יוצרים את המחזה המדובר.

יתר על כן, הזרחן מייצר חומר שנקרא זרחן פנטוקסיד כתוצר לוואי והדבר יוצר חומצה זרחתית במגע עם אדי מים, מה שגורם לתופעה להיות מלווה ב"לחות צמיגה".
## ראו גם
*פאטה מורגנה
*מיראז'
## קישורים חיצוניים

## הערות שוליים

קטגוריה:פולקלור
קטגוריה:חיים לאחר המוות
קטגוריה:ליל כל הקדושים
קטגוריה:תופעות אופטיות אטמוספיריות
רוברט מנדל

**רוברט מנדל** (באנגלית: **Robert Mundell**; 24 באוקטובר 1932 - 3 באפריל 2021) היה כלכלן קנדי. זוכה פרס נובל לכלכלה לשנת 1999 "על הניתוח של מדיניות מוניטרית ופיסקלית תחת משטרים שונים של שער חליפין ועל הניתוח של אזורי מטבע אופטימליים". מנדל נחשב גם ל"אבי האירו", לאחר שעוד בשנות ה-60 הגה את הרעיון על מטבע אירופי אחיד. למרות זאת, כעשורים מאוחר יותר התנגד מנדל לאיחוד כלכלי מוחלט מדי בין מדינות האיחוד.

## ביוגרפיה
מנדל נולד בשנת 1932 בקינגסטון שבפרובינציית אונטריו. את התואר הראשון בכלכלה למד מנדל באוניברסיטת קולומביה הבריטית בוונקובר ואת התואר השני סיים באוניברסיטת וושינגטון בסיאטל. הוא למד גם בבית הספר לכלכלה של לונדון וב, שם סיים את הדוקטורט בשנת 1956. בשנים 1965–1972 לימד באוניברסיטת שיקגו. בשנת 1989 הוא מונה גם לפרופסור באוניברסיטת מקגיל. בתקופה זו ייעץ לגופים רבים ובהם האומות המאוחדות, הבנק העולמי, הנציבות האירופית, מועצת הנגידים של הפדרל ריזרב, מחלקת האוצר של ארצות הברית וממשלות רבות.

בשנת 1992 קיבל מנדל תואר דוקטור לשם כבוד מטעם הסורבון. בשנת 2002 קיבל מנדל את מסדר קנדה. בשנת 2006 קיבל מנדל תואר דוקטור לשם כבוד מאוניברסיטת ווטרלו. מנדל כיהן כפרופסור באוניברסיטת קולומביה ובאוניברסיטה הסינית בהונג קונג.

נפטר ב-3 באפריל 2021.

## קישורים חיצוניים

* 

קטגוריה:זוכי פרס נובל לכלכלה
קטגוריה:כלכלנים קנדים
קטגוריה:זוכי פרס נובל קנדים
קטגוריה:סגל אוניברסיטת ג'ונס הופקינס
קטגוריה:בוגרי אוניברסיטת קולומביה הבריטית
קטגוריה:בוגרי בית הספר לכלכלה של לונדון
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל אוניברסיטת ווטרלו
קטגוריה:קנדים שנולדו ב-1932
קטגוריה:קנדים שנפטרו ב-2021
בן קופר

**בן קופר** (באנגלית: ****) היא חברה אמריקאית שמשרדיה הראשיים היו נמצאים בברוקלין, ארצות הברית בין שנת 1937 לשנת 1991 ועברו בהמשך לגרינסבורו שבקרוליינה הצפונית. החברה עיצבה, ייצרה והפיצה תחפושות ואביזרים, בייחוד של ליל כל הקדושים. בשנת 1992, הפסיקה את פועליה ונרכשה על ידי .

## היסטוריה
המייסד בן קופר נולד בלואר איסט סייד בניו יורק בשנת 1906. למרות שאביו היה מסעדן, קופר למד חשבונאות ורצה קריירה ככותב שירים לפני שהקים עסק של תחפושות בשנת 1927. קופר עיצב תחפושות וסטים עבור מועדון הכותנה בהארלם וכמה מהדורות של שיגיונות זיגפלד.

בשנות השלושים עקב השפל הגדול ועקב דברים נוספים, הפך ליל כל הקדושים לחג פופולרי יותר ובעקבות כך הקים קופר את בן קופר בע"מ בברוקלין, ניו יורק, בשנת 1937.

## אספנות
מוצרים מתוצרת בן קופר בע"מ הפכו ל"פרטי אספנות" שתוארו כ"מבוקשים ביותר". בשנת 2002, הצלם פיליס גלמבו פרסם את Dressed for Thrills: 100 Years of Halloween Costumes & Masquerade; ספר לימוד וצילום ובו חלק מהתלבושות שיוצרו על ידי בן קופר, בע"מ.

## קישורים חיצוניים

## הערות שוליים

קטגוריה:עיצוב תלבושות
קטגוריה:חברות ביגוד אמריקאיות
קטגוריה:חברות אמריקאיות שנסגרו
קטגוריה:ליל כל הקדושים
קטגוריה:הוקמו ב-1937
אבהיג'יט באנרג'י

**אבהיג'יט באנרג'י** (באנגלית: **Abhijit Banerjee**; נולד ב-21 בפברואר 1961) הוא כלכלן הודי-אמריקאי. זוכה פרס נובל לכלכלה לשנת 2019 יחד עם אסתר דופלו ומייקל קרמר עבור "על הניתוח האמפירי של מחירי נכסים, על גישתם הניסויית להקלת העוני הגלובלי". באנרג'י נשוי לדופלו, והם הזוג השישי שזוכים במשותף בפרס נובל.

בהודעת ועדת פרס נובל נכת ב בין השאר שמסקנת המחקר שנערך בקניה, היא "שתוספת ימי לימוד ותוספת ספרי לימוד לא מעודדות למידה, זאת למרות שבבתי הספר בקניה יש מחסור בתשומות חיוניות רבות". בנוגע להודו לימד המחקר של באנרג'י ודופלו דבר דומה: "מבחני שדה מהעיר ואדודרה מראים כי פחות מאחד מכל חמישה תלמידי כיתה ג' יכלו לענות נכון על שאלות במבחן מתמטיקה של כיתה א' ".

נכון ל-2020, מכהן באנרג'י כפרופסור בקרן פורד ובמכון הטכנולוגי של מסצ'וסטס. בנוסף על כך, הוא עמית בלשכה הלאומית למחקר כלכלי ובאקדמיה האמריקאית לאמנויות ולמדעים (החל משנת 2004). בעבר לימד באוניברסיטת הרווארד ובאוניברסיטת פרינסטון.

## קורות חיים
באנרג'י נולד בשנת 1961 במומבאי שבהודו. הוריו היו גם הם כלכלנים. הוא התחנך וגדל בקולקטה. בשנת 1983 השתתף באנרג'י כסטודנט במחאות בדלהי כנגד השלטון ובשל כך נעצר למשך 10 ימים. בשנת 1988 סיים את הדוקטורט באוניברסיטת הרווארד.

## קישורים חיצוניים

* 

קטגוריה:מהגרים מהודו לארצות הברית
קטגוריה:בעלי תואר דוקטור מאוניברסיטת הרווארד
קטגוריה:סגל המכון הטכנולוגי של מסצ'וסטס
קטגוריה:כלכלנים אמריקאים
קטגוריה:חברי האקדמיה האמריקאית לאמנויות ולמדעים
קטגוריה:זוכי פרס נובל הודים
קטגוריה:זוכי פרס נובל אמריקאים
קטגוריה:בנגלים
קטגוריה:זוכי פרס נובל לשנת 2019
קטגוריה:זוכי פרס נובל לכלכלה
קטגוריה:הודים שנולדו ב-1961
קטגוריה:אמריקאים שנולדו ב-1961
היט-בוי

**צ'ונסי אלכסנדר הוליס** (באנגלית: **Chauncey Alexander Hollis**; נולד ב-21 במאי 1987), הידוע בשם הבמה **היט-בוי** (**Hit-Boy**), הוא מפיק מוזיקלי, ראפר, זמר ופזמונאי אמריקאי זוכה פרס גראמי. בשנת 2011, חתם היט-בוי על חוזה לשנתיים בחברת התקליטים של קניה וסט, GOOD Music. היט-בוי הפיק סינגלים רבים, בהם "Niggas in Paris" של ג'יי זי וקניה וסט, "Trophies" של דרייק, "Clique" של GOOD Music וזוכה פרס גראמי לביצוע הראפ הטוב ביותר "Racks in the Middle" של ניפסי האסל בשיתוף רודי ריץ'. בדצמבר 2012, חתם היט-בוי בחברת אינטרסקופ רקורדס, בה הקים לייבל עצמאי בשם Hits Since 87, ומאז הפיק סינגלים כגון "Drop the World" של ליל ויין, "Sorry" של ביונסה ו-"Sicko Mode" של טראוויס סקוט, שזכו במעמד פלטינה מאיגוד תעשיית ההקלטות האמריקאי.

## קריירה
הוליס החל את דרכו ברשת החברתית מייספייס, כאשר קיבל הודעה מהמפיק פולו דה דון , שאמר להוליס שהוא רוצה להחתים אותו על חוזה באופן מקצועי. הוליס הפיק עבור אמנים גדולים כקיד קאדי, קניה וסט, ג'יי זי, ליל ויין, אמינם, 50 סנט, מרי ג'יי בלייג', כריס בראון, סנופ דוג, ג'סטין ביבר, דרייק, קנדריק לאמאר, ביונסה, סלינה גומז ועוד. היט-בוי היה אחד ממקימי הקולקטיב Surf Club, שהוקם בשנת 2007, בו אורחו פזמונאים ומפיקים מוזיקליים שונים. בשנת 2011, החל לעבוד עם קניה וסט, כשהפיק את השיר "Christmas in Harlem", ובאותה השנה חתם בחברת התקליטים של וסט, GOOD Music. עוד באותה השנה, הפיק את השיר "Niggas in Paris", מתוך האלבופ Watch the Throne של וסט וג'יי זי. בשנת 2012, השיר זכה בפרס גראמי לשיר הראפ הטוב ביותר.

ב-7 ביוני 2012, הוליס הוציא את שירו הרשמי הראשון בו הוא מבצע ראפ, הסינגל השיווקי "Jay-Z Interview", שהופק על ידי בינק . מאוחר יותר באותה השנה, התארח הוליס במיקסטייפ של הראפר סיהיי דה פרינס , Ivy Leage Club, בשיר "Entourage". עוד באותה השנה, הוציא את השיר "Old School Caddy", יחד עם קיד קאדי. שני שירים אלו נכללו במיקסטייפ שלו HISTory, שיצא להורדה דיגיטלית באתרו הרשמי. ב-23 בדצמבר 2012, הכריז היט-בוי כי חתם בחברת התקליטים אינטרסקופ רקורדס. ב-23 בינואר 2013, הכריז על לייבל עצמאי שהקים בחברה, בשם Hits Since 87. עוד באותה השנה, עזב את הלייבל GOOD Music של קניה וסט.

הוא קיבל מועמדות בטקס פרסי גראמי ה-64 בקטגוריה מפיק השנה, לא קלאסי.

## חיים אישיים
הוליס גדל בעיר פונטנה שבקליפורניה. דודו הוא הזמר רודני בנפורד, מלהקת הרית'ם אנד בלוז טרופ .

## דיסקוגרפיה
### אלבומי אולפן
* 2014: *We the Plug* (עם HS87)
* 2017: *Courtesy of Half-A-Mil* (עם דום קנדי)
* 2019: *Family Not a Group* (עם SOB X RBE)

### מיקסטייפים
* 2010: *A Hit-Boy Christmas*
* 2011: *Love Notes*
* 2012: *HITstory*
* 2013: *All I've Ever Dreamed Of* (עם HS87)
* 2015: *Zoomin*
* 2016: *Half-A-Mil*
* 2018: *Tony Fontana*

## פרסים ומועמדויות

## קישורים חיצוניים
* 

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:מפיקים מוזיקליים אמריקאים
קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:זוכי פרס גראמי
קטגוריה:מפיקי היפ הופ אמריקאים
קטגוריה:אמריקאים שנולדו ב-1987
הנה אביתר

**הנה אביתר** (נולדה ב-1 בפברואר 1929) היא פסלת ישראלית.

## ביוגרפיה
הנה אביתר נולדה בפולין ובגיל שנה עברה עם משפחתה לבלגיה. היא עלתה לישראל יחד עם בעלה ד"ר עזריאל אביתר (גוטווירט) ב-1952. 
היא למדה בסמינר אורנים פיסול אצל דב פייגין, ובעין הוד ציור ופיסול אצל אברהם ישכיל וצבי מאירוביץ, פיסול אצל אהרון עמלן, ופיסול קיר בקרמיקה אצל עמנואל לוצאטי. 

ב-1964 השתלמה בארצות הברית ב- אצל , תלמיד של פאול קלה.

ביום השואה 2016 הוקרן בערוץ 2 הסרט התיעודי "כמו גשם בקיץ", המבוסס על ספרה האוטוביוגרפי "לתמיד" בבימוי ירון ירקוני.

## יצירתה
ב-1963 יצרה את פסל הקיר הקרמי המוצב באולם הקבלה במלון דן כרמל, חיפה, על פי הזמנת האדריכלים שמואל רוזוב והיינץ פנחל. בשנת 1994 הוזמנה על ידי הקהילה היהודית של בלגיה לעצב אנדרטה לזכר קרבנות השואה מבלגיה ביער נווה אילן. הציגה בתערוכות יחיד וקבוצתיות בישראל ומחוצה לה.

## תערוכות יחיד
* 1971 גלריה ברגמן, תל אביב
* 1971 בית שגאל, חיפה
* 1975 מוצג החודש, מוזיאון חיפה לאמנות
* 1976 גלריה גלטאה, בואנוס איירס (ארגנטינה)
* 1976 גלריה יפו העתיקה, יפו
* 1977 גלריית מרכז תרבות אמריקה-ישראל, ניו יורק (ארצות הברית)
* 1978 גלריית המקום, חיפה
* 1982 גלריה צוותא, תל אביב
* 1983 ביתן לאמנות גני יהושע, תל אביב
* 1985 La Galleria, East Village, ניו יורק (ארצות הברית)

## תערוכות קבוצתיות (מבחר)

## גלריה

קובץ:Bust of a Boy by Hena Evyatar.jpg|ראש של ילד, חימר, בערך 1960
קובץ:Portrait of an Egyptian boy by Hena Evyatar.jpg|דיוקן ילד מצרי, יציקת ברונזה, 1960
קובץ:Herman Rose Bust by Hena Evyatar.jpg|דיוקן הצייר הניו יורקי הרמן רוז, יציקת ברונזה, 1973
קובץ:Almogim Sculptures by Hena Evyatar.jpg|אלמוגים, 6 פסלים, יציקת פרספקס, הוצג בתערוכת הסתיו - אמנים ישראליים, מוזיאון תל אביב לאמנות - ביתן הלנה רובינשטיין 1970
קובץ:Hena Evyatar standing next to her work "Touch" in the exhibition "Women Artists", The Haifa Museum of Art 1969.jpg|Touch, לוחות פרספקס, 1969 אוסף מוזיאון חיפה לאמנות
קובץ:Hena Evyatar next to her work Touch at the Haifa Museum of Art.jpg|אביתר ליד יצירתה Touch שהוצגה במקבץ Not Your Toy בתערוכה Shop It! במוזיאון חיפה לאמנות, אוגוסט 2018
קובץ:The World is Square by Hena Evyatar.jpg|The World is Square, יציקת פרספקס, קוטר 28 ס"מ. הוצג בתערוכת פיסול דידקטי, מוזיאון תל אביב לאמנות, 1982
קובץ:Bodily Remains by Hena Evyatar.jpg|שרידי גוף (מלחמת יום כיפור), יציקת אפוקסי ומדיה מעורב. סדרת מסיכות, 1974
קובץ:Gewalt.jpg|Gewalt, יציקת אפוקסי ומדיה מעורבת. סדרת מסיכות, 1974
קובץ:Decrepitude by Hena Evyatar.jpg|Decrepitude, יציקת אפוקסי ומדיה מעורבת. סדרת מסיכות, 1980
קובץ:Human Existence by Hena Evyatar.jpg|הקיום האנושי, יציקת אפוקסי. סדרת מסיכות, 1982


## פרסומים
* הנה אביתר, "יציקת הפרספקס", **ציור ופיסול רבעון לאמנות פלסטית**, 11, 1976, עמ' 70-71
* הנה אביתר, **לתמיד**, תל אביב: גוונים, 2004

## לקריאה נוספת
* אביתר, הנה, "אמנים על יצירתם", **גזית: ירחון לאמנות וספרות**, ל"א (א'-ד'), 1974, עמ' 39
* גבריאל טלפיר, "הנה אביתר (גוטווירט-כהן)", **גזית: ירחון לאמנות וספרות**, ל"א (א'-ד'), 1974 עמ' 34–35

## קישורים חיצוניים

* הנה אביתר במרכז המידע לאמנות ישראלית, מוזיאון ישראל, ירושלים

## הערות שוליים

קטגוריה:ישראליות ילידות פולין
קטגוריה:ישראלים ילידי פולין
קטגוריה:פסלות ישראליות
קטגוריה:פסלים ישראלים
קטגוריה:אמניות ישראליות
קטגוריה:קבוצת אקלים
קטגוריה:ישראליות שנולדו ב-1929
קטגוריה:ישראלים שנולדו ב-1929
מוניטין רע

"**מוניטין רע**" (באנגלית: ***Bad Reputation***) הוא סרט סלאשר אמריקאי שנכתב ובוים על ידי ג'ים המפיל.

## עלילה
אל מישל רוזן, תלמידת תיכון מופנמת וחסרת ביטחון, פונה בארוחת הצהריים התלמיד הפופולרי אהרון קוסלר, שמזמין את מישל למסיבה שהוא עורך. מוקסמת מאהרון, מישל הולכת למסיבה, שם היא מסתדרת עם אהרון (למורת רוחה של חברתו מפעם של אהרון דבי) ומתיידדת עם סטודנטית אחרת בשם וונדי, אשר בעברה הייתה מנודה עקב עודף משקל, וכעת היא חברה בקליקה של דבי ואהרון. עם התקדמות הלילה, אהרון ושניים מחבריו, סטיב (החבר של וונדי) וג'ייק, עולים עם מישל לעליית הגג וגורמים לה להשתכר. לאחר מכן אהרון וג'ייק הולכים לחדר שינה עם מישל שם הם אונסים אותה בעוד סטיב מנסה להשתלט על מישל. לאחר מכן דבי ו-וונדי מוצאות את מישל שלא הייתה מודעת למעשיה בעוד אהרון משכנע את וונדי ודבי שמישל ניסתה לתקוף אותו מינית. כתוצאה מכך דבי קושרת לעץ בחצר את מישל וכותבת עליה את המילים "זונה" ו"שרמוטה". היחידה שמנסה לעזור למישל היא וונדי אך הת'ר חברתו של ג'ייק מאיימת עליה שהיא תביא לחרם עליה ולכן היא נסוגה מהרעיון. בסופו של דבר מישל משתחררת והולכת הביתה שם היא לא מעוררת הזדהות עבור אימה המתעללת רגשית.

יום למחרת השמועות על מישל הולכות ומתפשטות בבית הספר והיא מתייסרת על מר גורלה. היא מנסה לקבל עזרה מיועץ בית הספר אך הוא מגלה כלפיה אדישות ומאשים אותה בבריונות שחוותה בגלל התנהגותה הפאסיב-אגרסיב. מישל מחליטה לשים סוף למר גורלה, היא מתלבשת בצורה חושפנית ומפתת את סטיב לבוא איתה אחריי הלימודים. היא לוקחת אותו לאזור מבודד שם היא דוקרת ומסרסרת אותו וגורמת לזה להיראות כך שהוא הומוסקסואל והתקיפה שלו הייתה על רקע הומופובי. לאחר מכן מישל מפתה את ג'ייק לבוא לביתה, שם היא קושרת אותו לכיסא על מנת לבצע בו פעולות מיניות אך במקום זאת היא מענה אותו, גורמת לו לדמם ומבתרת אותו.

למחרת בלילה מארגן אהרון מסיבת ליל כל הקדושים בביתו, אליה מישל מתגנבת, לבושה כג'ייסון ווורהיס. מישל גונבת משקאות מהמסיבה בהם היא מכניסה כדורי הרדמה, ואז עולה למעלה, שם אהרון בוגד בדבי עם הת'ר. כאשר אהרון עוזב את חדר השינה, מישל עורפת את ראשה של הת'ר עם מצ'טה, ולוקחת את התחפושת שלה, ומשתמשת בה כדי להתקרב לדבי, אותה היא מטביעה בשירותים במים מזוהמים. לאחר מכן מישל מפתה את אהרון, מובילה אותו לחדר שינה, מתוודה ברצח חבריו והורגת אותו בכך שהיא נושכת את איבר מינו וחותכת את גרונו. וונדי שהייתה בחוץ חוזרת למסיבה ומוצאת את כולם מעולפים בעקבות הכדורים ששמה להם מישל במשקאות. לאחר מכן מישל תוקפת את וונדי תוך כדי שגוערת בה על כך שנסוגה מהרעיון לעזור לה רק כדי שתהיה מקובלת. במהלך המאבק בין השתיים וונדי מצליחה לדקור ולהרוג את מישל אך נהרגת בעצמה תוך כדי שהיא מתמלאת חרטה על מה שעשתה.

## קישורים חיצוניים

## הערות שוליים

קטגוריה:סרטי אימה מ-2005
קטגוריה:סרטים באנגלית
קטגוריה:סרטי אימה אמריקאיים
קטגוריה:סרטי אימת-חג: ליל כל הקדושים
קטגוריה:סרטי סלאשר אמריקאיים
קטגוריה:סרטי אונס ונקמה
פרס אב אייוורקס

**פרס אב אייוורקס** (באנגלית: The **Ub Iwerks Award**) הוא פרס המוענק עבור הישגים טכניים במסגרת פרסי אנני ונקרא על שם האנימטור אב אייוורקס. הפרס ניתן ליחידים או חברות עבור קידומים טכניים המשפיעים משמעותית על אמנות או תעשיית ההנפשה. הפרס נוסד בשנת 1999 ונקרא על שם האיש שעזר להשיק את אחד הענפים הגדולים בתרבות הפופולרית והגדיר דור של חובבי קולנוע בכלל וחובבי סרטי אנימציה בפרט. אב אייוורקס זכור כמי שנתן צורה, תנועה ואישיות למיקי מאוס בחברת וולט דיסני. הפרס השנתי מוענק על ידי האגודה הבין-לאומית לסרטי הנפשה בטקס הענקת פרסי אנני המתקיים באסיפ"א - הוליווד, קליפורניה. הפרס הוא אחד מחמישה פרסים בקטגוריית פרסי השופטים (הפרסים הנוספים הם: פרס ג'יין פוריי, פרס וינזור מקיי, פרס הישגים מיוחדים בהנפשה ופרס תעודת הצטיינות).

בין מקבלי הפרס בעבר נמנים ד"ר אד קטמול (מדעי המחשב) על טכנולוגיותיו פורצות הדרך בחברת פיקסאר, סקוט ג'ונסטון על עבודתו החדשנית בסרט לוני טונס: חוזרים לאקשן בחברת דיגיטל דומיין , על חידושים פורצי דרך בסרט טיטאניק ואריק דניאלס על פיתוח תהליך 'בד עמוק' ('Deep Canvas') עבור הסרט טרזן של וולט דיסני.

## קישורים חיצוניים
* 
* אתר רשמי של פרס אב אייוורקס באתר פרסי אנני **(באנגלית)**
* אב אייוורקס באתר האגודה הבין-לאומית לסרטי הנפשה **(באנגלית)**

## הערות שוליים

קטגוריה:פרס אנני
ג'ורג' ריצ'רדס מיינוט

**ג'ורג' ריצ'רדס מיינוט** (באנגלית: **George Richards Minot**; 2 בדצמבר 1885 – 26 בפברואר 1950) היה חוקר רפואי אמריקאי, שזכה בשנת 1934 פרס נובל לפיזיולוגיה או לרפואה ביחד עם ויליאם פרי מרפי וג'ורג' הויט ויפל על כך שיפתחו טיפול באנמיה ממארת.

## ביוגרפיה
מיינוט נולד ב-2 בדצמבר 1885 בבוסטון. בשנת 1908 סיים תואר B.A ברפואה באוניברסיטת הרווארד ובשנת 1912 קיבל M.D. בשנים שלאחר מכן עבד מיינוט באוניברסיטת ג'ונס הופקינס בבולטימור שבמרילנד, והתמקד בחקר חלבונים מדללי דם, כגון אנטיתרומבין. בשנת 1915 הוא קיבל תפקיד זוטר בצוות הרפואי בבית החולים הכללי מסצ'וסטס, שם החל במחקר בנושא אנמיה בדם. במהלך מלחמת העולם הראשונה שירת כמנתח בצבא ארצות הברית. כחלק מתפקידים אלה, הוא עחקרכדי להבין מה גורם לעובדים במפעל תחמושת בניו ג'רזי לחלות. בסופו של דבר הוא גילה שמגע עור עם TNT הוביל למחלות.

בשנת 1917 החל לעבוד בבוסטון, ובשנים שלאחר מכן הפך במקביל לפרופסור באוניברסיטת הרווארד.

מינוט החל לפתח סיבוכים הקשורים לסוכרת בשנת 1940, וסבל משבץ מוחי קשה בשנת 1947, אשר שיתק אותו חלקית. מיינוט נפטר ב-26 בפברואר 1950 בברוקליין שבמסצ'וסטס

## קישורים חיצוניים

* 
* 

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת הרווארד
קטגוריה:זוכי פרס נובל אמריקאים
קטגוריה:זוכי פרס נובל לפיזיולוגיה או לרפואה
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת ג'ונס הופקינס
קטגוריה:אמריקאים שנולדו ב-1885
קטגוריה:אמריקאים שנפטרו ב-1950
פתרון מדינת האפס

"**פתרון מדינת האפס**" (באנגלית: **Zero-state solution**) הוא שם כולל למספר פתרונות ליישוב הסכסוך הישראלי-פלסטיני, שלפיו אחד הפתרונות מניח כי אין זהות פלסטינית ייחודית וכי על הפלסטינים הנמצאים ביהודה ושומרון לקבל בחזרה את האזרחות הירדנית תחת השלטון הישראלי, בעוד רצועת עזה תועבר לשליטה של מצרים בחסות השלטון הישראלי. הפתרון הוצע לראשונה על ידי מרכז אריאל למחקרי מדיניות. הפתרון דומה מאוד לפתרון שלוש המדינות, אך לא בהכרח זהה.

הצעה חלופית ושונה הוצעה על ידי רשת איזוקרטיה, המשנה את נקודת המבט של ההצעה המקורית לדומה יותר לפתרון המדינה האחת, אשר מסביר בעצם שבמקום להתנות לפלסטינים אזרחות רשמית בחסות מדינת ישראל, יש לשנות את שלטונה למען שוויון הזכויות של אזרחיה. הצעה זו שונה משאר הפתרונות שהוצעו, משום שבניגוד לכך שהעם הפלסטיני זוכה לקבל הכרה בינלאומית בקבוצה לאומית, הוא מוותר על ההכרה ובתמורה לכך הוא זוכה להקים ולהיות חלק ממדינה אשר אינה נחשבת כמדינה יהודית, אלא כמולדת יהודית.

## סקירה כללית (לפי מרכז אריאל למחקרי מדיניות)
ההצעה המקורית מניחה שישראל תספח את השטחים שנכבשו בשנת 1967. הצעה זו נבדלת בכך שהפלסטינים הנוכחיים יכולים להישאר במקום בו הם נמצאים, כלא אזרחי ישראל, או שהם צפויים לחזור לשטח זהותם הלאומית.

הייתה התנגדות לתוכנית זו מצד הפלסטינים, ירדן ומצרים.

הצעה זו, המתוארת כ"הצעת המסגרת לאסטרטגיה לאומית בנושא יהודה ושומרון וסוגיית ערביי ארץ ישראל", מניח כי אין זהות פלסטינית ייחודית, וכי על הפלסטינים בגדה המערבית לקבל בחזרה את האזרחות הירדנית, בעוד שמצרים צריכה להיות אחראית לרצועת עזה. היא מציעה פתרון חד צדדי, מכיוון שהיא אינה מאמינה שמדינות ערב יסכימו:
* להרחבת הריבונות הישראלית על הגדה המערבית וסיפוחה.
* לכך ש"ירדן היא פלסטין", והשבת האזרחות הירדנית לערבים אשר נמצאים ביהודה ושומרון.
* לאוטונומיה עירונית לערבי יהודה ושומרון (על בסיס הסכמי קמפ דייוויד).
* לחיסול התשתית הצבאית בעזה ובהתאם לאחריות האזור על ידי מצרים.
* לשוויון זכויות לערביי ישראל בתמורה להתחייבויות שוות במדינה.

## סקירה כללית (לפי רשת איזוקרטיה)
בעוד שהצעת מרכז אריאל מתארת למעשה מדינה אחת עבור ישראל ואפס מדינות עבור הפלסטינים, הטענה של רשת איזוקרטיה היא ביטול המדינות בכלל. בהקשר מסוים, ההצעה טוענת כי גם הפלסטינים ראויים לשוויון זכויות ליברליות ללא קשר לסמכות השלטון שהם חיים תחתיה. גרסת איזוקרטיה ל"פתרון מדינת האפס" טוענת כי:
* הממשל במדינה יהיה חילוני ודמוקרטי.
* לא יהיו הטבות מיוחדות על בסיס לאומי או השתייכות דתית, אשר יהיו נפרדות מזכויות האזרחים.
* המדינה תהיה מולדת יהודית, ולא מדינה יהודית (כמו ברוב מדינות העולם).
* לא יהיו צבאות עומדים, אלא רק מיליציות מילואים ושירותי חירום לצורך הגנה מקומית וסדר אזרחי, ולא למען מלחמה.

## ראו גם
* האופציה הירדנית
* פתרון המדינה האחת
* פתרון שתי המדינות
* פתרון שלוש המדינות

## קישורים חיצוניים
* הצעת מסגרת לאסטרטגיה לאומית בנושא יהודה ושומרון וסוגיית ערביי ארץ ישראל, 8 בנובמבר 2008
* 
* Alternative Solutions To Israel-Palestinian Quagmire, באתר הפורוורד, 21 במאי 2017

## הערות שוליים

קטגוריה:הצעות לפתרון הסכסוך הישראלי-פלסטיני
עדה אוונס

**עדה אוונס** (באנגלית: **Ada Evans**; 17 במאי 1872 – 27 בדצמבר 1947) הייתה האישה הראשונה שסיימה לימודי משפטים באוסטרליה.

## ביוגרפיה
אוונס נולדה בשנת 1872 באסקס שבאנגליה ולמדה בלונדון. בשנת 1883 היגרה משפחתה לסידני שבניו סאות' ויילס. בשנת 1895 סיימה אוונס תואר ראשון באמנויות באוניברסיטת סידני. לאחר הלימודים שקלה אוונס להקים בית ספר עם אחותה, אך הרעיון נזנח. בשנת 1899 חזרה בעצת אימה לאוניברסיטת סידני על מנת ללמוד משפטים. הדקאן התנגד ללימודי נשים באוניברסיטה, אך בתקופה זו הוא שהה מעבר לים, ולא היה יכול למנוע את תחילת לימודיה של אוונס. החוק בניו סאות' ווילס לא אסר הכשרת נשים לעריכת דין, אך הנוהג המשפטי היה שוויון זכויות לנשים רק אם החוק מורה על כך באופן ישיר. למרות זאת, סיימה אוונס את לימודיה בדצמבר 1902, והייתה האישה האוסטרלית הראשונה שעושה זאת.

לאחר לימודיה, אוונס ניסתה להתקבל ללשכת עורכי הדין בניו סאות' ווילס, אך לא התקבלה. מצב זה גרם לאוונס להוביל מאבק ציבורי כנגד החוק הקיים. בשנת 1905 הפכה פלוס גרייג לעורכת הדין הראשונה במדינה (לאחר שזו סיימה את לימודיה כשנה לאחר אוונס). בסופו של דבר אוונס החלה לעבוד כעורכת דין רק בשנת 1921.

נפטרה בגיל 75 ב-27 בדצמבר 1947 בניו סאות' ויילס.

## קישורים חיצוניים

* 

קטגוריה:עורכי דין אוסטרלים
קטגוריה:ילידות 1872
קטגוריה:נפטרות ב-1947
תפילה עבור המתים

[261x261px|ממוזער|תיאור יום הדין בכתב יד מאמצע [המאה ה-13]]
ישנן דתות בהן נהוג להאמין ביום הדין, תחיית המתים או בכור המצרף, ורבות מדתות אלו מאפשרות או אפילו מחייבות **תפילה** לאל **עבור המתים**.

## ביהדות

### קדיש

קדיש הוא נוסח תפילה יהודי נודע, הנאמר בארמית בבלית. במקורו נאמר הקדיש לאחר לימוד אגדה, אך בהדרגה נכנס לתפילות הציבור בבתי הכנסת. הקדיש משולב בין התפילות בבית הכנסת ונאמר בסיום תפילת העמידה, לאחר סיום פרק בתפילה, למשל אחרי פסוקי דזמרא, אחרי תפילת עלינו לשבח, ולאחר לימוד תורה שבעל-פה. בתחילת ימי הביניים תפס הקדיש מקום בתפילות אבלים ובאזכרות למתים, ועם עליית המיסטיקה היהודית במאות ה-12 וה-13 פשט המנהג לקרוא קדיש על מת.

### יזכור

יזכור היא תפילה יהודית של הזכרת נשמות ששורשיה קדומים, הנאמרת בחלק מהחגים בבתי הכנסת האשכנזיים על ידי מי שנפטרו הוריו או אחד מהם. התפילה היא למען יזכור אלוהים את נשמת הנפטר ולמען מנוחת הנשמה בגן עדן. בנוסח התפילה אף נודבים צדקה כזכות לנפטרים.

## נצרות
ב מצוי קטע שנראה כתפילה עבור המתים:

בנוסף, תיעוד לתפילה קדומה עבור המתים מופיעה בספר מקבים ב':

הספר אמנם לאו דווקא מדויק היסטורית, אבל הוא מקובל כחלק מכתבי הקודש בנצרות המזרחית ובנצרות הקתולית.

שני המקורות – הן האיגרת לטימותיוס והן ספר מקבים – משקפים את הרצון העמוק שאלוהים יתמודד ברחמים עם הנפטרים "ביום ההוא" (אולי יום הדין; עם הקשר לאחרית הימים).

### במסורת הנוצרית
תפילה למתים מתועדת היטב בתוך הנצרות המוקדמת, הן בקרב אבות הכנסייה הבולטים והן בקרב הקהילה הנוצרית בכלל. בנצרות האורתודוקסית הנוצרים מתפללים על "נשמות כאלה שעזבו באמונה, אך מבלי שהספיקו להניב פירות הראויים לתשובה". בכנסייה הקתולית הסיוע שמקבלים המתים בתפילה קשור לתהליך הטיהור המכונה פורגטוריום (כור המצרף). בעוד התפילה למתים נהוגה במסורות אלה, בנצרות האורתודוקסית ובכנסייה האשורית, קבוצות פרוטסטנטיות רבות דוחות את זה.

## באסלאם

## בדת הבהאית
התפילה על המת בדת הבהאית היא התפילה היחידה שלא נאמרת ביחידות. את התפילה כתב בהאא אללה והיא משמשת עבור נשים וגברים כאחד, בהתאמות מגדר בהתאם (במידה ויש הבחנה לשונית מגדרית). את התפילה יישא בקול מאמין אחד בעוד שאר הנוכחים מקשיבים ואינם משמיעים קולם. התפילה על המת נאמרת טרם הטמנת הגופה באדמה, והיא נאמרת עבור בהאים מגיל 15 ומעלה.

## בבודהיזם
על פי הבודהיזם ישנם כמה דברים הקשורים לתפילה למתים, כמו אום מאני פאדמה הום: אחת המנטרות המפורסמות בבודהיזם ובהינדואיזם. מנטרה זו היא המנטרה של אוולוקיטשוורה הבודהיסטווה של החמלה, ("צ'נרזיג" בטיבטית), ומשויכת במיוחד להתגלמותו בת ארבע הזרועות, שדקשארי. הדלאי לאמה נחשב לאחת מהאצלותיו של אוַולוקיטשוָורה עלי אדמות ועל כן מנטרה זו קדושה במיוחד למאמיניו. כמו כן יש את ה-"Namo Ratnasikhin Tathagata" שהן תפילות לבעלי החיים.

## בדאואיזם
דאואיזם שרים צ'ינגהואהאו (青 華 誥) או ג'יוקוג'ינג (救苦 經).

## ראו גם
* יום כל הנשמות
* ספר המתים
* רקוויאם
* פולחן מתים
* פולחן קדושים

## קישורים חיצוניים

* 

## הערות שוליים

קטגוריה:תפילה
קטגוריה:מנהגי אבלות והנצחה
קטגוריה:ליל כל הקדושים
קטגוריה:מונחים ומושגים דתיים
פרס אנני למשחק הווידאו הטוב ביותר

**פרס אנני למשחק הווידאו הטוב ביותר** (באנגלית: The **Annie Award for Best Animated Video Game**) היה פרס שהוענק מדי שנה על ידי אסיפ"א - הוליווד, ארגון ללא כוונת רווח, למשחק וידאו אחד בכל שנה בין השנים 2005 ל־2014. הפרס הוא אחד מפרסי האנני, המוענק עבור תרומות לאנימציה, כולל מפיקים, במאים ושחקני קול. פרס אנני למשחק הווידאו המונפש הטוב ביותר נוצר בשנת 2005, והוא הוענק מדי שנה למעט בשנת 2009. כדי להיות זכאי לפרס, המשחק חייב היה להציג בהקרנת בכורה בשנה שלפני טקס פרסי האנני הבא, והמפתחים של המשחק היו צריכים לשלוח DVD בן חמש דקות המציג את המשחק והגרפיקה של המשחק לוועדה שמונתה על ידי מועצת המנהלים של אסיפ"א - הוליווד.

פרס אנני למשחק הווידאו המונפש הטוב ביותר הוענק לתשעה משחקי וידאו. לחברת פיתוח משחקי הווידאו THQ (שהושבתה) היו מועמדים שישה ממשחקיה לפרס אנני למשחק הווידאו המצויר הטוב ביותר ואחד מהם, רטטוי, זכה בפרס. בין המועמדים, שבעה משחקי וידאו שהם עיבודים לסרט עלילתי ושלושה הם עיבודים לסדרות טלוויזיה מונפשות. אף על פי שרוב המועמדים יצאו למספר קונסולות משחקי וידאו, שלושה מהמשתתפים בפרס אנני ה־38 (שנערך ב־5 בפברואר 2011) וחמישה מתמודדים בטקס פרסי אנני ה־39 יצאו רק בפלטפורמה אחת באותה עת.

## הזוכים והמועמדים
להלן רשימת הזוכים והמועמדים, נכון לשנת 2020:


#### העשור הראשון של המאה ה־21

#### העשור השני של המאה ה־21

## קישורים חיצוניים

* 

## הערות שוליים

קטגוריה:פרס אנני
אנני למשחק הווידאו הטוב ביותר
אנני למשחק הווידאו הטוב ביותר
There Will Be Blood

**There Will Be Blood** (בעברית: **יִהְיֶה דָּם**) הוא שיר שהוקלט על ידי הזמרת-יוצרת הגרמנייה קים פטרס, מתוך אלבום האולפן השני שלה, *[[Turn Off the Light]]*. הוא יצא לאור ב-1 באוקטובר 2019, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.

מבחינת מוזיקלית, השיר מאופיין בסוגות כדוגמת פופ אפל ואלקטרופופ ומבחינה לירית, מילותיו עוסקות ביחסי מין ולאיך זה יכול להיות אפל.

## רקע וכתיבה
השיר נכתב על ידי ווהן אוליבר, ת'רון תומאס, לוקאס גוטוואלד, ג'סי סיינט ג'ון, ארון ג'וסף וקים פטרס והופק על ידי ארון ג'וסף, ווהן אוליבר וד"ר לוק. סטיבן דאו ממגזין הבילבורד סקר את השיר, תוך שטען שמדובר בשיר "שנשמע כמו שיר שטני". ב-*[[MTV News]]* תואר השיר כ"פרוסה מחשמלת של קים פטרס, ששרה על המוות שלך".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.5 מיליון השמעות.

## הופעה ואודיו
קים פטרס ביצעה את השיר ב-30 באוקטובר 2019, יממה לפני ליל כל הקדושים בלוס אנג'לס, ארצות הברית. ההופעה הייתה מלווה באפקטים שמתאימים לאווירת החג והייתה חלק מתוך סיבוב ההופעות השני שלה "Clarity Tour", שנתמך על גבי אלבום הבכורה שלה, ''Clarity''. ההופעה צברה למעלה מ-120 אלף צפיות.

האודיו הרשמי של השיר הועלה ליוטיוב ב-1 באוקטובר 2019, תוך שהצליח לצבור למעלה ממיליון צפיות.

## שימוש במדיה
בשנת 2021 עלתה לשידור הסדרה "סיפורי אימה אמריקאים", במסגרתה הושמע השיר בפרק השני.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי קים פטרס
קטגוריה:שירי ליל כל הקדושים
קטגוריה:שירים על מוות
קטגוריה:שירים על מיניות
קרוננווט (אי)

**האי קרוננווט** (באנגלית: **Cronenwett Island**) הוא אי מכוסה קרח, הממוקם בארכיפלג מרשל, למול חופי ארץ מרי בירד, שבאנטארקטיקה.

האי ממוקם בין האי וולמר והאי סטיבנטון.

אורכו של האי 40 קילומטרים.

גובהו של האי 374 מטרים מעל פני הים.

## היסטוריה
### גילוי ומיפוי האיים

האי התגלה ומופה על ידי משלחות בירד לאנטארקטיקה (שחקרה את אנטארקטיקה בין השנים 1928– 1930) בפיקודו של אדמירל ריצ'רד בירד.

### מקור השם

שמו של האי ניתן לו על ידי הוועדה המייעצת לשמות אנטארקטיים.

האי נקרא על שמו של קומנדר וו. ר. קרוננווט (W.R. Cronenwett), שהיה קצין צילום במהלך מבצע דיפ פריז II שנערך בעונת המחקר (הקיץ האנטארקטי) 1956–1957; וקצין הסברה במהלך מבצע דיפ פריז בשנת 1962.

## קישורים חיצוניים
* האי קרוננווט באתר הסקר הגאולוגי של ארצות הברית
* האי קרוננווט באתר הגאזט האנטארקטי המשווה SCAR של ממשלת אוסטרליה
* מפת אזור האי קרוננווט
* מחשבון מרחקים - מרחק מהאי קרוננווט לאתרים סמוכים
* מזג אוויר נוכחי מעודכן באי קרוננווט
** תחזית מזג אוויר עדכנית ארוכת טווח עבור האי קרוננווט
** סטטיסטיקות מזג אוויר ונתוני מזג אוויר היסטוריים עבור האי קרוננווט

## הערות שוליים

קרוננווט
מסתם אבי העורקים

**מסתם אבי העורקים** (באנגלית: **aortic valve**) הוא מסתם בלב האדם הנמצא בין חדר שמאל לאבי העורקים. במהלך הסיסטולה של החדר השמאלי, הלחץ בחדר עולה, המסתם נפתח ודם זורם מחדר שמאל לאבי העורקים ומשם לגוף. בסוף הסיסטולה, כשהלחץ בחדר שמאל יורד, המסתם נסגר ומונע מעבר של דם לאבי העורקים. במסתם אבי העורקים תקין ישנם 3 כיסים, בעוד של-1-2% מהאוכלוסייה יש מום לב מולד והוא בעל 2 כיסים. כשהכיסים סגורים, במהלך הדיאסטולה, החלל שנוצר מעל הכיסים מכונה סינוס אבי העורקים (aortic sinus) או הסינוס על שם ולסלבה. מהכיסים יוצאים 2 עורקים כליליים - העורק הכלילי הימני והעורק הכלילי השמאלי.

הערכה של תפקוד המסתם מבוצעת על ידי האזנה בסטטוסקופ, אקוקרדיוגרפיה ומכשירי הדמיה שונים. המסתם תורם לרכיב A2 של קול הלב השני (S2) והוא אחד מארבעת מסתמי הלב ואחד משני מסתמי הכיסים בלב. המחלות העיקריות הקשורות לתפקוד לקוי של המסתם כוללות אי-ספיקת מסתם אבי העורקים והיצרות מסתם אבי העורקים. ניתוחים המבוצעים במסתם כוללים החלפה של המסתם או תיקון של המסתם. תיקון לרוב מבוצע באי-ספיקה ולעיתים בטיפול במפרצת באבי העורקים ובהיצרות מולדת של המסתם . החלפה של המסתם מבוצעת על ידי מסתם מלאכותי או על ידי מסתם ביולוגי שמקורו מן החי, לרוב של חזיר. אחד מהסיבוכים של אנדוקרדיטיס הוא פגיעה במסתם, אם כי זהו סיבוך יחסית נדיר. שמות הכיסים של המסתם משתנים ממקור למקור. לעיתים מכנים אותם כיס העורק הכלילי הימני, כיס העורק הכלילי השמאלי והכיס ללא עורק כלילי ולעיתים מכונים הכיס הימני, השמאלי והאחורי.

## קישורים חיצוניים

## הערות שוליים

קטגוריה:מסתמי הלב
וולמר (אי)

**האי וולמר** (באנגלית: **Vollmer Island**) הוא אי מכוסה קרח, למול חופי ארץ מרי בירד, שבאנטארקטיקה.

האי ממוקם בקצהו של מדף הקרח סולזברגר; 13 קילומטרים צפונית-מערבית מהאי קרוננווט.

אורכו של האי 20 קילומטרים.

## היסטוריה
### גילוי ומיפוי האיים

האי התגלה ומופה באופן גס על ידי משלחת בירד לאנטארקטיקה (משלחות שחקרו את אנטארקטיקה בין השנים 1928– 1930), בפיקודו של אדמירל ריצ'רד בירד.

### מקור השם

שמו של האי ניתן לו על ידי הוועדה המייעצת לשמות אנטארקטיים (US-ACAN).

האי נקרא על שמו של לוטננט ויליאם ט. ה. וולמר (T.H. Vollmer), מצי ארצות הברית, שהיה קצין הנדסה באוניית צי ארצות הברית גליישר (USS Glacier), אשר סיירה לאורך חוף זה של ארץ מרי בירד בעונת המחקר (הקיץ האנטארקטי) 1961–1962.

## לקריאה נוספת

• Kelly M. BRUNT, Emile A. OKAL, Douglas R. MacAYEAL, **[https://www.earth.northwestern.edu/individ/emile/PDF/EAO221.pdf Antarctic ice-shelf calving triggered by the Honshu (Japan) earthquake and tsunami, March 2011]**, Journal of Glaciology, Vol. 57, No. 205 2011, DOI: https://doi.org/10.3189/002214311798043681

## קישורים חיצוניים
* האי וולמר באתר הסקר הגאולוגי של ארצות הברית
* האי וולמר באתר הגאזט האנטארקטי של ממשלת אוסטרליה
* האי וולמר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי וולמר
* מחשבון מרחקים - מרחק מהאי וולמר לאתרים סמוכים
* מזג אוויר נוכחי מעודכן באי וולמר
** תחזית מזג אוויר עדכנית ארוכת טווח עבור האי וולמר
** סטטיסטיקות מזג אוויר ונתוני מזג אוויר היסטוריים עבור האי וולמר

## הערות שוליים

וולמר
וולמר
אברומי וינברג

**אברומי וינברג** המוכר בשמו הפרטי **"אברומי"**, הוא זמר-יוצר חרדי ישראלי.

## ביוגרפיה
אברומי נולד למשפחה חסידית באמריקה (אביו הוא נכדו של רבי יוחנן טברסקי, האדמו"ר מטאלנה). בגיל שנתיים עלה עם משפחתו לישראל והתגורר בשכונת רמות בירושלים. למד בישיבת רש"י ובהמשך בישיבת קריית מלאכי ולאחר אירוסיו חזר ללמוד בישיבת רש"י.
### קריירה

לאחר נישואיו החל להופיע בחתונות ובדצמבר 2012 הוציא את הסינגל "מעוז צור".

בפברואר 2013 הוציא את הסינגל השני "לנגן ולנגן", ובאפריל באותה שנה הוציא לשיר קליפ.

בספטמבר 2014 הוציא את הסינגל השלישי "עם סגולה".

בינואר 2015 השיק את אלבומו הראשון "לנגן ולנגן" בהפקת ג'ף הורביץ.

בדצמבר 2018 הוציא את הסינגל הראשון מתוך אלבומו השני "מבינים את החיים".

בספטמבר 2018 הוציא בהשראת מיזם הקולולם את השיר ברכת כהנים בהשתתפות 300 תלמידי ישיבת רש"י, השיר הוקלט במחנה הקיץ של הישיבה בתפרח שעל התלמידים ניצח אהרל'ה נחשוני, עם השיר הזה זכה אברומי להכרה רחבה בציבור והקליפ לשיר זכה ליותר מ-2 מיליון צפיות.

במרץ הוציא את הסינגל "עבד נרצה".באפריל 2020 הוציא את הסינגל "ונצעק", ובמאי הוציא את הסינגל "הנה היא באה". בספטמבר הוציא סינגל בשיתוף פעולה עם הזמר ירון בר בשם "אבא יקר".

זכה במקום הראשון במצעד השנתי של 'קול חי מיוזיק' לשנת 2020 בקטגוריית 'פריצת השנה'.

בנובמבר 2020 החל להנחות את התוכנית "לקראת שבת" בערוץ 97 עם קובי מירסקי.

בינואר 2021 הוציא עם שרולי ברונכר את הסינגל "שובו אליי".

במרץ 2022 הוציא את הסינגל "לא מאוחר".

## דיסקוגרפיה
### אלבומים
* 2015: לנגן ולנגן

### סינגלים
*2012: מעוז צור
*2013: לנגן ולנגן
*2014: עם סגולה
*2015: להודות ולהלל (עם שמואל יפת)
*2018: מבינים את החיים
*2018: ברכת כהנים
*2019: עבד נרצה
*2020: ונצעק
*2020: הנה היא באה
*2020: אבא יקר (עם ירון בר)
*2021: שובו אליי (עם שרולי ברונכר)
*2022: לא מאוחר
*2023: ליבי ער (עם יצחק דה סקנד)

### פילמוגרפיה
#### טלוויזיה
*2019: לצאת מאזור הנוחות (אורח - עונה 1, פרק 3)
*2020: לקראת שבת (מנחה - 5 פרקים)
*2023: שרים בסלון (אורח - עונה 4: ספיישל, פרק 4)

## קישורים חיצוניים

## הערות שוליים

קטגוריה:ישראלים ילידי ארצות הברית
קטגוריה:חרדים ישראלים
קטגוריה:זמרים חסידיים
קטגוריה:זמרי רוק ישראלים
קטגוריה:מוזיקאים ישראלים
קטגוריה:סגל ערוץ הידברות
קטגוריה:אמני FDD
קטגוריה:ישראלים שנולדו במאה ה-20
נו איי.די.

**ארנסט דיון וילסון** (באנגלית: **Ernest Dion Wilson**; נולד ב-23 ביוני 1971), הידוע בשם הבמה **נו. איי.די** (), ולשעבר כ**אימנסלופ** (**Immenslope**), הוא מפיק מוזיקלי, תקליטן, מעבד מוזיקלי, פזמונאי וראפר אמריקאי זוכה פרס גראמי.

## קריירה מוזיקלית
בשנת 1996 הוציא וילסון תחת הכינוי נו איי.די. את אלבום הבכורה שלו, . השם נו. איי.די הוא חצי-פלינדרום לשם הולדתו, דיון (באנגלית: Dion). וילסון הוציא גם ביט-טייפ בשם Invisible Beats. בתחילת הקריירה שלו, עבד וילסון כמפיק שותף של הזמר האמריקאי ג'רמיין דופרי. לאחר מכן, הפיק גם סינגלים מצליחים נוספים כ-"My Boo" של אשר ואלישה קיז ו-"Let Me Hold You" של באו ואו ועומאריון , כמו גם את השירים "Resurrection" ו-"" של הראפר קומון, איתו עבד וילסון באופן עקבי לאורך השנים. וילסון גם סייע לראפר קניה וסט בהפקתו, והזמין אותו למפגשים שלו עם קומון, כאשר וסט החל את דרכו. וילסון אף הכיר לווסט את ה-A&R של חברת רוק-א-פלה רקורדס, בסופו של דבר החתים את וסט בחברה.

בשנת 2007, זכה וילסון להכרה בשל הפקת שני שירים מתוך אלבומו של ג'יי זי, American Gangster. במהלך אותה התקופה, עבד וילסון עם אמנים כגון ביג שון, ריק רוס, קניה וסט, יאנג ג'יזי וריהאנה. וילסון הפיק גם את "", הסינגל הראשון מתוך האלבום ה-11 של ג'יי זי, משנת 2009, וכן את הסינגל השני, "Run This Town", בו משתתפים קניה וסט וריהאנה, שזיכה את וילסון בפרס גראמי לשיר הראפ הטוב ביותר. בשנת 2011, שיתף פעולה עם הראפר קומון בפעם הראשונה מאז 1997, כשהשתתף בהפקת אלבומו התשיעי, The Dreamer / The Believer. ביוני 2011, הקים וילסון את הקולקטיב Cocain 80s, המורכב ממוזיקאים שונים.

לאחר שהתפטר מתפקיד נשיא חברת התקליטים GOOD Music של קניה וסט, באוגוסט 2011 הוכרז כי נו איי.די. מונה לסגן בכיר של A&R בחברת דאף ג'אם. בנוסף, דאף ג'אם חתמה על עסקה משותפת בלעדית עם הלייבל Artium Records, שהקים נו. איי. די. בשנת 2012, הפיק וילסון חמישה שירים מתוך אלבומו ה-11 של הראפר נאז, Life Is Good, בהם הסינגל "Daughters", שהועמד לשני פרסי גראמי. בשנת 2017, היה למפיק העיקרי של אלבומו של ג'יי זי, 4:44.

## דיסקוגרפיה
### אלבומי אולפן
* 1997: 
* 2002: *The Sampler, vol. 1* (עם דאג אינפיניטי)

### סינגלים
* 1997: "Sky's The Limit"

## פרסים ומועמדויות
### פרסי גראמי

## קישורים חיצוניים

## הערות שוליים

קטגוריה:מפיקים מוזיקליים אמריקאים
קטגוריה:תקליטנים אמריקאים
קטגוריה:מעבדים מוזיקליים
קטגוריה:פזמונאים אמריקאים
קטגוריה:ראפרים אמריקאים
קטגוריה:זוכי פרס גראמי
קטגוריה:אמנים אמריקאים הידועים בשם במה
קטגוריה:מפיקי היפ הופ אמריקאים
קטגוריה:בכירים בתעשיית המוזיקה האמריקאית
קטגוריה:אמריקאים שנולדו ב-1971
Fashion Monster

**Fashion Monster** (בעברית: **מפלצת אופנה**; ביפנית: **ファッションモンスター**, **Fasshon Monsutā**) הוא הסינגל השלישי של זמרת הפופ היפנית קיארי פאמיו פאמיו. הסינגל פורסם ב-17 באוקטובר 2012, לכבוד ליל כל הקדושים. נעשה בשיר שימוש בפרסומות של החברה היפנית ".G.u". קיארי הוציאה מחדש את הסינגל דרך סייר רקורדס בארצות הברית ב-30 באפריל 2013.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירים ביפנית
קטגוריה:שירי ליל כל הקדושים
קטגוריה:שירים על מפלצות
לוקמיה של תאים שעירים

**לוקמיה של תאים שעירים** (באנגלית: **Hairy cell leukemia**) היא מחלה המטולוגית ממאירה נדירה המאופיינת בהצטברות לא תקינה של לימפוציטים מסוג B. לוקמיה של תאים שעירים מסווגת בדרך כלל כתת-סוג של לוקמיה לימפוציטית כרונית, והיא מהווה כ-2% מכלל סוגי הלוקמיה, עם פחות מ-2,000 מטופלים מאובחנים בצפון אמריקה ומערב אירופה יחדיו. בלוקמיה של תאים שעירים מצטברים "התאים השעירים" (לימפוציטים מסוג B ממאירים) במח העצם, ומפריעים לייצור כדוריות דם לבנות תקינות, כדוריות דם אדומות וטסיות דם. כתוצאה מכך, מטופלים עלולים לפתח זיהומים הקשורים לספירה נמוכה של תאי דם לבנים, אנמיה ועייפות עקב מחסור בכדוריות דם אדומות, או דימום קל עקב ספירה נמוכה של טסיות דם. תאים סרטניים עלולים להתקבץ בטחול ולגרום לו להתנפח, דבר זה עלול לגרום לתופעת לוואי של שובע גם כאשר המטופל לא אכל הרבה. מחלה זו נדירה, עם פחות מ-1 מתוך 10,000 אנשים שאובחנו כחולי לוקמיה של תאים שעירים במהלך חייהם. גברים הם בעלי סיכון מוגבר לפתח את המחלה, בארצות הברית השכיחות השנתית היא כ-3 מקרים ל-1,000,000 גברים בכל שנה, ו-0.6 מקרים ל-1,000,000 נשים בכל שנה.

לוקמיה של תאים שעירים מאובחנת בדרך כלל לאחר שספירת דם שגרתית מראה מספר נמוך באופן בלתי צפוי של סוג אחד או יותר של תאי דם תקינים, או לאחר הופעת חבורות בלתי מוסברות או זיהומים חוזרים ונשנים אצל חולה בריא. מטופלים עם גידול רחב עשויים גם להיות בעלי רמות נמוכות יותר של כולסטרול, במיוחד במטופלים עם טחול מוגדל. רמות הכולסטרול חוזרות לערכים נורמליים לאחר טיפול מוצלח בלוקמיה. אצל כל המטופלים, השנתיים הראשונות לאחר האבחנה הם בעלות הסיכון הגבוה ביותר לתוצאה קטלנית. אך, עם טיפול מתאים, אורך החיים הכללי הצפוי למטופלים עם לוקמיה של תאים שעירים הוא נורמלי או כמעט נורמלי. מדידת ההישרדות המדויקת של מטופלים עם לוקמיה של תאים שעירים היא מסובכת מכיוון שהגיל החציוני הוא גבוה יחסית (70 שנים) בזמן האבחון. עם זאת, מטופלים עם לוקמיה של תאים שעירים שורדים באופן שגרתי יותר מ-10 שנים, ומטופלים צעירים יותר עשויים לצפות לחיים ארוכים. ברחבי העולם צפויים למות כ-300 מטופלים עם לוקמיה של תאים שעירים בשנה. כמו במקרים רבים של סרטן, הגורם ללוקמיה של תאים שעירים אינו ידוע. נראה כי חשיפה לעשן טבק, קרינה מייננת או כימיקלים תעשייתיים (למעט סולר) לא מגדילה את הסיכון לפתח לוקמיה של תאים שעירים. בחלק מהמחקרים, חקלאות וגינון נקשרו לסיכון מוגבר לפתח לוקמיה של תאים שעירים שלא מרמז בהכרח על סיבתיות.

## קישורים חיצוניים

* לוקמיה של תאים שעירים, באתר האגודה למלחמה בסרטן
* לוקמיה של תאים שעירים, באתר Medico

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מחלות דם והפרעות במנגנון החיסון
בנדר בן סולטאן אאל סעוד

**בנדר בן סולטאן בן עבד אל-עזיז אאל סעוד** (בערבית: **بندر بن سلطان بن عبد العزيز آل سعود**; נולד ב־2 במרץ 1949) הוא בן למשפחת בית סעוד, משפחת המלוכה השלטת בסעודיה.

## ביוגרפיה
בנדר נולד לסולטאן בן עבד אל-עזיז אאל סעוד, יורש העצר של ערב הסעודית, במרץ 1949 בטאיף. למרות זאת, נטען כי התאריך הוקדם על מנת שיוכל להתגייס לחיל האוויר הסעודי.

בנדר נולד לכזריאן (Khiziran), שהייתה משרתת בבית המלוכה הסעודי. בתחילה סירבה משפחת המלוכה להכיר בו ובנדר גדל בשנותיו הראשונות מחוץ למשפחת המלוכה. רק כשהגיע בנדר לגיל שמונה ב־1957 הכירה בו המשפחה.

בנדר שירת בחיל האוויר הסעודי עד ל־1968, ולאחר מכן למד תואר ראשון באוניברסיטת ג'ונס הופקינס בבולטימור.

## קריירה
ב־1978 מונה בנדר כשליח מיוחד מטעם ח'אלד, מלך ערב הסעודית. ב־1982 מונה בנדר לציר צבאי בשגרירות ערב הסעודית בארצות הברית, וב־1983 מונה לשגריר, תפקיד בו החזיק במשך יותר משני עשורים, עד ל־2005.

לאחר שסיים את תפקידו כשגריר, היה יושב ראש המועצה לביטחון לאומי של ערב הסעודית עד לסגירתה ב־29 בינואר 2015, והיה ראש סוכנות הביון של ערב הסעודית משנת 2012 עד 2014. ב־1 ביולי 2014 מונה לשליח המיוחד של המלך עבדאללה עד 29 בינואר 2015.

באוקטובר 2020 יצא בביקורת פומבית נגד הנהגת הפלסטינים לדורותיה על רקע חתימת הסכמי אברהם לנרמול היחסים בין איחוד האמירויות, בחריין וישראל בתמיכת סעודיה.

## חיים אישיים
בנדר נישא להיפאא אל-פייסל אאל סעוד , בתו של פייסל, מלך ערב הסעודית, ולהם שמונה ילדים. אחת מהם, רימה בינת בנדר אאל סעוד, מונתה ב־2019 כשגרירת ערב הסעודית בארצות הברית.

## קישורים חיצוניים

* 

## הערות שוליים

קטגוריה:שגרירי ערב הסעודית בארצות הברית
קטגוריה:פוליטיקאים סעודים
קטגוריה:בוגרי אוניברסיטת ג'ונס הופקינס
קטגוריה:בוגרי מכללת חיל האוויר המלכותי קרנוול
קטגוריה:סעודים שנולדו ב-1949
Calling All the Monsters

**Calling All the Monsters** (בעברית: **קוראת לכל המפלצות**) הוא שיר שבוצע על ידי זמרת הפופ האמריקאית צ'יינה אן מקליין. השיר הופק על ידי ניקלאס מולינדר וג'ואקים פרסון, שגם כתבו את השיר, יחד עם יוהאן אלקנאס, וצ'רלי מייסון, עבור "ANT Farm", פסקול סדרת הטלוויזיה "החרשנים" מבית ערוץ דיסני. השיר פורסם כסינגל השני של האלבום ב-20 בספטמבר 2011, דרך וולט דיסני רקורדס. מבחינה מוזיקלית, השיר הוא מסוג אלקטרופופ-מועמדונים, והמילים עוסקות בליל כל הקדושים.

השיר זכה לביקורות חיוביות בדרך כלל מצד המבקרים, כאשר רובם שיבחו את אופיו השובב, וצליל הדאנס שלו. במצעדים, הגיע השיר בשיאו למקום הראשון בסלובקיה, וכן נכנס למצעד הבילבורד הוט 100 האמריקאי, ומצעד הסינגלים הבריטי. בשבועו הראשון להוצאתו, זכה השיר לכ-25,000 הורדות.

## רקע
"Calling All the Monsters" הוא הסינגל השני שיצא מהפסקול A.N.T. Farm (החרשנים), של סדרת הטלוויזיה הנושאת את אותו השם בערוץ דיסני. השיר הושמע לראשונה בפרק העונה הראשונה של ליל כל הקדושים, "החווה המוטנטית", ששודר בבכורה ב-7 באוקטובר 2011 בצפון אמריקה, יותר משבועיים לאחר צאת הסינגל. בפרק, ביצע מקליין את השיר. בפרק הוצג יקום מקביל, שבו ה-A.N.T. היו מפלצות ששלטו על בית הספר ובני האדם. בהמשך, רחקה צ'יינה פארקס (מקליין) שיקוי שמשנה את ה-A.N.T. לצורה אנושית. מאוחר יותר, פארקס עלתה על הבמה וביצעה את השיר, כאשר כולם בקהל רוקדים.

השיר הופיע גם ב-"Beam It Up", פרק העונה השנייה של ליל כל הקדושים בסדרה "שייק" של ערוץ דיסני משנת 2011. בנוסף, קיילי קנטרל מהסדרה "גבי דוראן: בייביסיטר לחייזרים" ביצעה את השיר בפרק בפרק ההאלווין "You Decide LIVE!" של הסדרה "Just Roll with It"  ב-4 באוקטובר 2019.

## הרכב
"Calling All the Monsters" הוא שיר אלקטרופופ ודאנס-פופ. השיר תואר כגרסה המודרנית לשירו של מייקל ג'קסון, "Thriller" משנת 1982. המקצב של השיר הושווה מול שיריהם של ג'קסון ודל זמרת הפופ בריטני ספירס.

נושא השיר סובב סביב קסם ופנטזיה ואילו המילים מתארות ריקוד עם מפלצות ודמויות מפחידות.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירי ליל כל הקדושים
קטגוריה:סינגלים בהוצאת וולט דיסני רקורדס
בו (סרט)

"**בו**" (באנגלית: ***Boo***) הוא סרט אימה אמריקאי, אשר בוים על ידי אנתוני סי פרנטה.

## עלילה
ג'סי הולדן מוזמנת על ידי החבר שלה, קווין, ושני חברים, פרדי ומארי, לבלות את ליל כל הקדושים בבית החולים סנטה מירה, שננטש לפני שנים בגלל שרפה. חברם, אמט, מכין את האביזרים כדי להפחיד את ג'סי אך הוא וכלבו מותקפים על ידי רוח רפאים. בינתיים אלן מחפש את אחותו, מג, שנעלמה עם חברתה, קתלין, בבית החולים לפני כמה ימים. חברו הוותיק של אביו, ארלו ריי ביינס, שהפך לשוטר לשעבר, מסרב בתחילה לבקשתו להתלוות אליו לבית החולים, אך משנה את דעתו ובכל זאת עוקב אחריו. אלן מוצא את הכלב שהושחת בצורה מחרידה, אך הוא פתאום קם לתחייה ותוקף את אלן עד שהוא יורה בו והורג אותו. כשנכנס לקומה השלישית, הוא מתאחד עם מג, שאומרת שהיא וקתלין התפצלו.

כשהם מגיעים לבית החולים, ארבעת החברים מתחילים לחפש את אמט. כשהם לבד, קווין בוגד בג'סי על ידי קיום יחסי מין עם מארי. בינתיים, ג'סי, שמתגלה כמישהי שעוסקת במודעות רוחנית, מספרת לפרדי את סיפורה של אמה המנוחה, שמתה בגלל מחלה לפני שנים, אך עדיין מתקשרת איתה בכל ליל כל הקדושים. השניים נקלעים אל אמט המבוהל בחדר ההלבשה. כאשר החמישה נפגשים, אמט מתחיל לפתע לתקוף אותם. אלן ומג מגיעים בזמן ומג משתמשת באקדחו של אלן כדי לירות באמבט. היא מספרת לקבוצה כי כל מי שמת בבית החולים זוכה לתחייה מחדש, אמט והכלב הם ביניהם. קווין פרנואידי, שחושד שמארי הופכת לרוח רפאים, תופס את האקדח של אלן ויורה בה למוות.

מכיוון שמג מסרבת להשתמש במעלית, הקבוצה התפצלה, כשג'סי, קווין ופרדי לוקחים את גופתה של מארי למעלית ואלן ומג משתמשים במדרגות. הם מגיעים לקומה השלישית, שם יש לג'סי תחושות הקשורות לרוצח ילדים בשם ג'ייקוב. ג'ייקוב התחייב לשמור על הקומה השלישית של בית החולים ששמורה במיוחד לחולי נפש. למרות זאת, הוא רוצח ילדה קטנה בשטח בית החולים. לאחר מכן הוא שרף את בית החולים וניסה לברוח כהסחת דעת, אך האח ראסל השליך את מפתחות הדלת ולכד את שניהם באש. ג'ייקוב הרג והשיב בחזרה לחיים אנשים בבית החולים כדי שיוכל להחזיק אותם, אך כולם נכשלו עד כה. במהלך בדיקת הרצפה קווין נעלם.

ג'סי ופרדי מתאחדים עם אלן, מג וארלו, שהרגו את קתלין שקמה לתחייה והחליטו להציל את כולם. הם מוצאים את קווין לכוד ברוח הילדה הקטנה ומצליחים לשחרר אותו, אך תוך כדי כך מתגלה שפרדי מת, הוחזר לחיים והכריח את ארלו לירות בו. השאר מנסים להימלט דרך המדרגות, אולם בסופו של דבר ג'סי מבינה שעד שלא יצליחו לנצח את ג'ייקוב, הוא לעולם לא יאפשר להם לעזוב. לשם כך היא מתחזה לאח ראסל, ומתכוונת להפחיד אותו מהעולם החי. התוכנית עובדת. עם זאת, ג'ייקוב משתמש במארי שקמה לתחייה כדי להרוג את קווין. קווין קם לתחייה מחדש, אך לא מראה שום סימפטום של רוח רפאים רגילה. לאחר מכן מתגלה כי הוא מוחזק ישירות על ידי ג'ייקוב, שמוצא את קווין כסוציופת ולכן הוא מושלם עבורו. עם זאת, מג קמה לתחייה גם היא. עם זאת, היא מוחזקת על ידי ראסל אך היא נמצאת בשליטה. ראסל אומר לקבוצה לעזוב בזמן שהוא מתעמת ומכניע את ג'ייקוב בהצלחה.

ג'סי, אלן וארלו עוזבים את המקום בבטחה, ומגלים שכבר שהיום הוא כבר יום כל הקדושים והשעה היא שעת צהריים. לאחר מכן חוזרים חזרה לבית החולים, שם ג'ייקוב נשבע להימלט, אך ראסל קובע כלאחר יד שהוא יצטרך לעבור אותו קודם לפני שהוא מכבה את האורות.

## קישורים חיצוניים

## הערות שוליים

קטגוריה:סרטי אימה מ-2005
קטגוריה:סרטים באנגלית
קטגוריה:סרטי אימה אמריקאיים
קטגוריה:סרטי אימת-חג: ליל כל הקדושים
קטגוריה:סרטי אימה על-טבעיים אמריקאיים
קטגוריה:סרטי רוחות רפאים אמריקאיים